laion/Wikipedia-Exotic huggingface dataset:
אוניברסיטת מקמסטר

אוניברסיטת מקמסטר (באנגלית: Mcmaster University) היא אוניברסיטת מחקר ציבורית בעיר המילטון באונטריו, קנדה. נכון לשנת 2022, באוניברסיטה יש למעלה מ-32,000 סטודנטים לתואר ראשון ולמעלה מ-5,000 סטודנטים לתארים מתקדמים. בוגרים וסטודנטים לשעבר מתגוררים ברחבי קנדה וב-139 מדינות. האוניברסיטה קרויה של שמו של הסנטור וילהלם מקמסטר, שתרם לאוניברסיטה את ההון הראשוני להקמתה. בית המחוקקים של אונטריו הכריז על הקמתה בשנת 1887. הלימודים התקיימו בבניין אולם מקמסטר בטורונטו. תארים ראשונים הוענקו בשנת 1894. בשנת 1930 עברה האוניברסיטה מטורונטו לעיר המילטון. מבחינת איכות המחקר נחשבת האוניברסיטה כאחת הטובות בקנדה. שלושה מבין בוגרי וחוקרי האוניברסיטה זכו בפרסי נובל: דונה סטריקלנד, כלת פרס נובל בפיזיקה לשנת 2018, סיימה תואר ראשון בהנדסת פיזיקה (B.Eng) בשנת 1981, מיירון שולס, חתן פרס נובל בכלכלה לשנת 1997, סיים תואר ראשון בכלכלה בשנת 1964, וברטרם ברוקהאוז, חתן פרס נובל בפיזיקה לשנת 1964 היה פרפסור לפיזיקה באוניברסיטה. תחומים שנחשבים לחזקים במיוחד באוניברסיטה הם רפואה והנדסה. האוניברסיטה חברה בארגון האוניברסיטאות העולמי של אונסק"ו. האוניברסיטה חברה ברשת אוניברסיטאס 21 ובקבוצת אוניברסיטאות המחקר הקנדי U15. אוניברסיטת מקמסטר מחזיקה בארכיון האישי של הפילוסוף הבריטי ברטרנד ראסל. באוניברסיטת מקמסטר שש פקולטות: הפקולטה למדעי החברה: בפקולטה מחלקות כגון כלכלה, אנתרופולוגיה, פוליטיקה, לימודי עבודה, פסיכולוגיה, סוציולוגיה, עבודה סוציאלית. הפקולטה למדעי הרוח: נלמדים מקצועות כגון היסטוריה, לימודים קלאסיים, תולדות האמנות, בלשנות, פילוסופיה ועוד. הפקולטה להנדסה: ניתן ללמוד הנדסה אזרחית, הנדסה כימית, הנדסת חומרים, הנדסת חשמל, הנדסת מכונות. הפקולטה למדעים: מוצעים לימודי ביולוגיה, כימיה, פיזיקה, מדעי סביבה, מתמטיקה, סטטיסטיקה ועוד. הפקולטה למדעי הבריאות: שבו מוצעים לימודי רפואה בהתמחויות שונות. בית הספר למנהל עסקים דירוג שאנגחאי: מקום 98 (2023) Times Higher Education: מקום 103 (2024) דירוג QS לאוניברסיטאות: מקום 189 (2024) דירוג שאנגחאי: מקום 5 (2023) Times Higher Education: מקום 4 (2024) דירוג QS לאוניברסיטאות: מקום 9 (2024) מדיה וקבצים בנושא אוניברסיטת מקמסטר בוויקישיתוף אתר האינטרנט הרשמי של אוניברסיטת מקמסטר (באנגלית) אוניברסיטת מקמסטר, ברשת החברתית פייסבוק אוניברסיטת מקמסטר, ברשת החברתית אקס (טוויטר) אוניברסיטת מקמסטר, ברשת החברתית אינסטגרם אוניברסיטת מקמסטר, ברשת החברתית LinkedIn אוניברסיטת מקמסטר, סרטונים בערוץ היוטיוב אוניברסיטת מקמסטר, באתר אנציקלופדיה בריטניקה (באנגלית) מוסדות להשכלה גבוהה החברים בארגון האוניברסיטאות הבינלאומי Teaching and Learning, אתר אוניברסיטת מקמסטר ערך זה הוא קצרמר בנושא אוניברסיטאות ומכללות ובנושא קנדה. אתם מוזמנים לתרום לוויקיפדיה ולהרחיב אותו.
אריה ים דרום-אמריקאי

אריה ים דרום-אמריקני (שם מדעי: Otaria flavescens), הנקרא גם אריה הים הדרומי ואף אריה ים פטגוני וכן אוטריה, הוא מין יונק בתת-המשפחה אריות ים שבמשפחת האוטריים, החי בחופי צ'ילה, פרו, אורוגוואי וארגנטינה. זהו המין היחיד בסוג Otaria. הזכר ניכר בראש גדול במיוחד עם רעמה מפותחת, המשווה לו את המראה הקרוב ביותר לאריה מבין חברי משפחת האוטריים. גופו שוקל כפליים מזה של הנקבה, שכמותו, צבעה כתום וחוטמה סולד. רעמת הזכרים בהירה מזו של הנקבות, ופרוות הראש והצוואר של הנקבות בהירה מזו של הזכרים. הגורים נולדים שחורים או חומים כהים, וגונם מבהיר בהמשך. גודלו ומשקלו של ארי הים הדרום-אמריקני משתנה באופן ניכר מפרט לפרט. זכר בוגר יכול להגיע ליותר מ-2.73 מטרים ולשקול עד 350 ק"ג, בעוד שהנקבה הבוגרת תגיע עד לכ-1.9 מטר ותשקול כחצי מהזכר. חיות אלה מקיימות את הדו-צורתיות הזוויגית הגדולה ביותר מבין חמשת מיני אריות-הים הקיימים. כפי שמצביע שמו, אריה הים הדרום-אמריקני מצוי לאורך חופי אמריקה הדרומית ועל האיים הסמוכים לחופים. מושבות רבייה חשובות מונות את האי לוֹבּוֹס באורוגוואי, חצי האי ואלדס שבארגנטינה, מצר ביגל שבארץ האש, ואיי פוקלנד. פרטים צעירים עשויים לנדוד הרחק צפונה, לעיתים עד לדרומה של אקוודור – אם כי הם אינם מתרבים שם. אריה הים מעדיף להתרבות על חופים חוליים, אולם יתרבה גם על קרקע של חצץ או חלוקי-אבן. הוא נצפה גם על סלעים שטוחים עם מִקווי-שפל. המושבות מפוזרות בעיקר על חופים סלעיים, כאשר במזג אוויר חמים ושמשי הן מקפידות על יצירת מרווחים בין פרט לפרט. מזונם של אריות הים הוא מגוון של דגים, אם כי הם אוכלים גם רכיכות כמיני דיונונים ותמנונים. הם אף נצפו טורפים פינגווינים, שקנאים וכלבי ים. הם לרוב צדים במים רדודים במרחק של פחות מ-8 קילומטרים מהחוף, ותרים אחר טרף איטי סמוך לקרקעית הים. משנתפס, מנוער הטרף בעוצמה ונקרע לגזרים. אריה הים עצמו משמש טרף לקטלנים ולכרישים. אריה ים טורפים ימיים מדיה וקבצים בנושא אריה ים דרום-אמריקאי בוויקישיתוף אריה ים דרום-אמריקאי, באתר ITIS (באנגלית) אריה ים דרום-אמריקאי, באתר Animal Diversity Web (באנגלית) אריה ים דרום-אמריקאי, באתר GBIF (באנגלית) אריה ים דרום-אמריקאי באתר הרשימה האדומה של IUCN ע"פ החלטות האקדמיה
דב אהרונוב

דב אהרונוב (נולד ב-9 בפברואר 1938) הוא מתמטיקאי ישראלי ופרופסור אמריטוס בפקולטה למתמטיקה בטכניון. תחום מחקריו הוא אנליזה מרוכבת, הכולל את תורת הפונקציות הגאומטריות (geometric function theory), משוואות דיפרנציאליות רגילות, מערכות דינמיות, "אריזה של "עיגולים" (כדורים במספר ממדים) "The Schwazian derivative and univalent functions"ותחומי אינטגרציה (quadrature domains), שבה היה מפורצי התחום. נולד בקריית חיים להלל ודולה אהרונוב. אביו הגיע לארץ מהעיר דניפרופטרובסק באוקראינה. אמו עלתה בגיל 16 מליטא ובארץ עבדה במסגרת "גדוד העבודה". אביו עבד כל חייו בבית חרושת "שמן" כמנהל עבודה ואמו הייתה עקרת בית. דב ניגן במשך שנים רבות בילדותו בכינור, אולם בגיל 18 החליט לבחור בכיוון המדעי. את לימודיו האקדמאים החל כעתודאי בטכניון, בחיפה. סיים תואר ראשון במתמטיקה בשנת 1960. שירת כממלא מקום קצין במטה הכללי ואחר כך עבר לחיל הים בחיפה, במטרה להמשיך לתואר שני בטכניון. בחיל היה בין האחראים על עבודות המחשוב הקשורות בשיפוץ הצוללת "תנין". הוא סיים תואר שני בשנת 1963 וקיבל תואר דוקטור בשנת 1967, בהנחייתו של פרופסור אלישע נתניהו. נושא עבודתו: "נגזרות השוורציות ופונקציות פשוטות". עשה פוסט דוקטורט באוניברסיטת מרילנד ואחר כך הצטרף למחלקה למתמטיקה בטכניון. בשנת 1972 מונה לפרופסור חבר ובשנת 1978 פרופסור מן המניין. בשנת 1989 מונה לעמוד בראש הקתדרה למתמטיקה בטכניון על שם רג' ואוה דונר. בשנת 2006 יצא לגמלאות. ביחד עם המתמטיקאי האמריקאי הרולד שפירא- Harold Shapiro פיתח במשך עשרות שנים את התאוריה של תחומי אינטגרציה (quadrature domains). מאמרם, "Domains on which analytic functions satisfy quadrature identities", משנת 1976 שפורסם בJournal d'Analyse Mathématique נחשב לפורץ הדרך בתחום. בהנחייתו של פרופ' אהרונוב סיימו לימידי דוקטורט: דאוד בשותי גילה פרוכטר (כמחליף לפרופ' אורי סרברו בשנה האחרונה של התזה) פרץ רונן לביא קרפ וכן סטודנטים לתואר שני: אדריס תיתי מיניוביץ רות יוסף שרגל אלכס סטודניצקי גרסיאלה גומז חמוטל אורגד פרופ' אהרונוב פרסם כ - 70 מאמרים אקדמיים בכתבי עת מתמטיים. בשנת 1972 הוענק לו פרס רוזנבלום על עבודת מחקר בטכניון ובשנת 1992 הוענק לו פרס מהלר למתמטיקה. אחיו, יקיר אהרונוב, הוא פרופסור לפיזיקה באוניברסיטת תל אביב. דב אב לשלושה ילדים: עינת הבכורה והתאומים ניב ודורית. ניב בוגר תואר ראשון במתמטיקה של הטכניון. עינת ודורית שתיהן בעלות תואר פרופסור מן המניין באוניברסיטה העברית בירושלים. דורית היא פרופ' למדעי המחשב. עינת היא פרופ' למדעי כדור הארץ. לאחר פרישתו לגמלאות התפנה לכתיבה ופרסם מאות כתבות בנושאים הקשורים לילדותו בקריית חיים, וכן בנושאים הקשורים למדינה ולחברה. מדיה וקבצים בנושא דב אהרונוב בוויקישיתוף דב אהרונוב, באתר ResearchGate על דב אהרונוב באתר מכללת בראודה Packing of complex spheres
ללא הגבלת הכלליות

ללא הגבלת הכלליות (לעיתים גם "בלי הגבלת הכלליות" או בה"כ) הוא ביטוי המשמש בהוכחות מתמטיות כדי לציין שניתן להוכיח טענה למקרה פרטי וההוכחה עדיין תהיה תקפה גם למקרה הכללי. כלומר, זהו מצב בו מניחים הנחה נוספת בשביל להקל על הוכחה, וזאת בתנאי שההנחה לא מצמצמת את קבוצת האובייקטים עליהם ההוכחה חלה. שימוש נפוץ במונח הוא כשרוצים להוכיח טענה על שני משתנים, x ו-y שונים, השייכים לקבוצה כלשהי, שאין להם מאפיינים נוספים. ההוכחה עשויה לפתוח במשפט "נניח ללא הגבלת הכלליות כי x<y". הנתון החדש הזה עשוי לעזור בהוכחת הטענה ומצד שני הוא לא פוגם בנכונותה למקרה הכללי כי ההוכחה למקרה y<x אנלוגית לחלוטין. מקרה נפוץ נוסף הוא כשמוכיחים טענה רק למקרה הקיצוני ביותר שלה, ולכן היא נכונה גם למקרים מתונים יותר. בהוכחת האי-רציונליות של שורש 2 מניחים (על דרך השלילה) כי קיימים   a , b {\displaystyle \ a,b} שלמים כך ש-   a / b {\displaystyle \ a/b} שווה לשורש 2. לשם ההוכחה מניחים ללא הגבלת הכלליות כי   a , b {\displaystyle \ a,b} זרים, כי לכל מספר רציונלי יש הצגה בדרך זו וכל הצגה אחרת שווה לה. בהוכחת הנוסחה למציאת שורשים של פולינום ממעלה שלישית ניתן להסתפק ללא הגבלת הכלליות בהוכחת נכונותה לכל פולינום מתוקן, שכן כל פולינום ניתן לתקן על ידי חלוקה במקדם העליון. את משפט פרמה לנקודות קיצון מספיק להוכיח ללא הגבלת הכלליות למקסימום מקומי כי ההוכחה למינימום מקומי אנלוגית לחלוטין. משפט קנטור-שרדר-ברנשטיין בונה התאמה חד-חד ערכית בין שתי קבוצות המקיימות תנאי מסוים. בהוכחת המשפט מניחים ללא הגבלת הכלליות כי הקבוצות זרות, כי אם הן אינן זרות ניתן להתאים את החיתוך שלהן לעצמו באופן טריוויאלי ואין טעם לסרבל כך את ההוכחה. עד כדי
יער חימקי

יער חימקי הוא יער עצי שדר בעיירת חימקי שליד מוסקבה בשטח 1,000 דונם והוא חלק מ"החגורה הירוקה" סביב מוסקבה. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו. מדיה וקבצים בנושא יער חימקי בוויקישיתוף מפת היער והכביש המתוכנן מפת העיר
קרוזיירו

מועדון ספורט קרוזיירו (בפורטוגזית: Cruzeiro Esporte Clube) הוא מועדון ספורט וקבוצת כדורגל מהעיר בלו הוריזונטה שבמדינת מינאס ז'ראיס, ברזיל. היא ואתלטיקו מיניירו הן שתי קבוצות הכדורגל הגדולות במינאס ז'ראיס. בשנת 2019, כאשר המועדון חוגג 98 שנים להיווסדו, קרוזיירו ירדה לראשונה בתולדותיה לליגה הברזילאית השנייה. הבעלים (90%) הנוכחי של הקבוצה הוא כדורגלן העבר של נבחרת ברזיל, רונאלדו. להיסטוריה של קרוזיירו דמיון מסוים לזו של פלמיירס, הוותיקה ממנה ב-7 שנים. קרוזיירו נוסדה ב-2 בינואר 1921 על ידי מהגרים איטלקים מבלו הוריזונטה. שמה המקורי, בדיוק כמו זה של פלמיירס, היה "סוסיאטה ספורטיבה פלסטרה איטליה" וצבעי מדיה היו כצבעי דגל איטליה: אדום, לבן וירוק. עד לשנת 1925 היה מועדון פלסטרה איטליה (של מינאס ז'ראיס) פתוח לחברים מהקהילה האיטלקית בלבד, אז הוחלט להרשות הצטרפותם של חברים מהחברה הברזילאית הכללית. דיונים בקרב חברי המועדון בנוגע לאופי הלאומי שלו המשיכו לאורך שנות ה-30, כאשר ההתלבטות הייתה בין שימור האופי האיטלקי של פלסטרה איטליה לבין התפתחות כמועדון כלל ברזילאי. מלחמת העולם השנייה הכריעה את הדילמה. בגלל צו ממשלתי שאסר לארגונים בברזיל לשאת שמות המזוהים עם מדינות הציר, נאלץ מועדון פלסטרה איטליה להחליף את שמו בשנת 1942. תוך מספר חודשים השתנה שם המועדון ארבע פעמים, מ"פלסטרה איטליה" ל"פלסטרה מיניירו" ול"איפירנגה", עד שקיבל את שמו הנוכחי "קרוזיירו". השם קרוזיירו מתייחס לקבוצת הכוכבים הצלב הדרומי (בפורטוגזית: Cruzeiro do Sul), שהיא אחד מסמלי ברזיל, ובכך הביעה הנהגת קרוזיירו את ההכרעה הסופית לטובת אופי ברזילאי מובהק למועדון. ברזיל טוסטאו ברזיל פיאזה ארגנטינה רוברטו פרפומו ברזיל נליניו ברזיל דירסאו לופס ברזיל רונאלדו ברזיל פליפה מלו ברזיל דידה ברזיל ז'אירזיניו ברזיל בלטי ברזיל גומס ברזיל ז'ילברטו דה סילבה מלו ברזיל מאייקון ברזיל אלסון ארגנטינה חואן פבלו סורין ברזיל לוקאס סילבה הגביע הביניבשתי: מקום שני בשנים 1976, 1997. גביע ליברטדורס: (2) (1976, 1997) מקום שני: 1977, 2009. הסופר קאפ הדרום אמריקאי: (1) (1998) סופרקופה סודאמריקנה: (2) (1991, 1992) ליגת העל הברזילאית: (3) 2003, 2013, 2014 מקום שני 3 פעמים טאסה ברזיל (אוחד עם ליגת העל)‏: 1966. הגביע הברזילאי: (5) (שיא משותף) (1993, 1996, 2000, 2003, 2017) מקום שני: 1998, 2014 אליפות מינאס ז'ראיס - (38) 1926, 1928, 1929, 1930, 1940, 1943, 1944, 1945, 1956, 1959, 1960, 1961, 1965, 1966,1967, 1968,1969, 1972, 1973, 1974,1975, 1977, 1984, 1987, 1990, 1992, 1994, 1996, 1997, 1998, 2003, 2004, 2006, 2008, 2009, 2011, 2014, 2018. מדיה וקבצים בנושא קרוזיירו בוויקישיתוף אתר האינטרנט הרשמי של קרוזיירו (בפורטוגזית) קרוזיירו, ברשת החברתית פייסבוק קרוזיירו, ברשת החברתית אקס (טוויטר) קרוזיירו, ברשת החברתית אינסטגרם קרוזיירו, ברשת החברתית טיקטוק קרוזיירו, סרטונים בערוץ היוטיוב קרוזיירו, באתר פליקר פרופיל, באתר Transfermarkt פרופיל, באתר FootballDatabase.eu כתבה על הקבוצה באתר פיפ"א. (באנגלית) כתבה על הדרבי אתלטיקו מיניירו נגד קרוזיירו באתר פיפ"א (באנגלית) הודעה על איחוד התארים הברזילאים באתר CBF (בפורטוגזית) ערך זה הוא קצרמר בנושא כדורגל ברזילאי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
ויקטור דרגונסקי

ויקטור יוזפוביץ' דְרָגוּנְסקי (ברוסית: Виктор Юзефович Драгунский;‏ 30 בנובמבר 1913, ניו יורק – 6 במאי 1972, מוסקבה, רוסיה הסובייטית) היה סופר ילדים ושחקן יהודי-רוסי. דרגונסקי נולד בניו יורק להורים יהודים שהיגרו לארצות הברית מהומל שברוסיה הלבנה. אמו באה מהאינטליגנציה הרוסית (משפחה של רופאים ומורים); אביו היה בנו של בעל מכולת. בעקבות קשיי תעסוקה וחיי עוני חזרו הוריו איתו להומל בשנת 1914. במהלך מלחמת העולם הראשונה מת אביו מטיפוס ואמו התחתנה עם קומיסר סובייטי שמת ב-1920. ב-1922 נישאה אמו בשלישית, עם מיכאיל רובין, שחקן התיאטרון היהודי, והמשפחה נסעה איתו ברחבי רוסיה. ב-1925 הגיעו למוסקבה; רובין נסע לסיבוב הופעות ולא שב, וויקטור, יחד עם אמו ואחיו הצעיר, השתקעו בעיר. כדי לעזור בפרנסת המשפחה החל דרגונסקי לעבוד עוד כשהיה נער (כשייט בנהר מוסקבה, כחרט, כפועל לייצור ציוד רכיבה). בשנת 1934 סיים לימודי תיאטרון והופיע כשחקן בתיאטראות שונים במוסקבה. בהמשך היה ליצן בקרקס מוסקבה, הלחין מילים לפזמונים וחיבר מערכונים לתיאטרון. את דרכו כסופר החל בגיל 48. ספרו הראשון, "סיפורי דניס" (ברוסית: Денискины рассказы; דניס הוא שם בנו הבכור), ראה אור בשנת 1961 וכבש מיד את קהל הקוראים. הרפתקאותיו של דניס, תלמיד בית הספר היסודי, נחשבים היום לקלאסיקה והם נכללים בספרי הלימוד בבתי הספר ברוסיה. הם גם תורגמו לשפות רבות, בהן הינדי ויפנית. גם כיום, שנים לאחר שחוברו, ילדים אוהבים לקרוא את הרפתקאותיו המצחיקות, החכמות ומלאות התום של דניס וחבריו. ויקטור דרגונסקי מת בשנת 1972 מהתקף לב, והוא בן 59 בלבד. שני ילדיו של ויקטור דרגונסקי, דניס דרגונסקי (יליד 1950), פילולוג, סופר ועיתונאי, וקסניה דרגונסקיה, דרמטורגית, סופרת ילדים ומבקרת אמנות, חיים במוסקבה. מעולמו של רוביק (תרגמה ועיבדה: איילה מאור; ציורים: תקוה וינטרויב), ירושלים: מאסטר פראס, תשס"ה-2005. הרפתקאות דניס (מרוסית: דינה מרקון; איורים: אבי כץ), ספרית פועלים - הקיבוץ המאוחד, 2010 – מתאר דמויות של ילדים ויחסים בין ילדים. מדיה וקבצים בנושא ויקטור דרגונסקי בוויקישיתוף תמר רותם, "הרפתקאות דניס" מאת ויקטור דרגונסקי, מרוסיה באהבה, באתר הארץ, 22 במאי 2011 ויקטור דרגונסקי (1872-1913), דף שער בספרייה הלאומית ויקטור דרגונסקי, במסד הנתונים הקולנועיים IMDb (באנגלית) ויקטור דרגונסקי, באתר MusicBrainz (באנגלית) ויקטור דרגונסקי, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קנגרטיטיווק

קנגרטיטיווק (בגרינלנדית: Kangertittivaq; בדנית: Scoresby Sund, "מצר סְקוֹרְזְבִּי") הוא הפיורד הארוך בתבל. הפיורד, שאורכו 350 ק"מ, משתרע במזרח גרינלנד, בארץ טונו, ועם זרועותיו הרבות הוא מהווה את קומפלקס-הפיורדים הגדול בעולם. בנוסף, זהו גם אחד הפיורדים העמוקים בתבל – עומקו המרבי למעלה מ-1,500 מטר. החוף הדרומי של קנגרטיטיווק מתאפיין בהרים גדולים ותלולים. זהו המקום שמסמן את המעבר מהאזור הארקטי-העליון לאזור הארקטי-המרכזי של האי. בפנימו של הפיורד שורר אקלים מוגן יותר מאשר במזרחו – כאן ביתם של לווייתנים, דולפינים ומכרסמי-שלג כמו גם כבש המושק ומיני עופות מים, ושנה אחר שנה נוצרים קרחונים במימי הפיורד משוליהם של הקרחונים היבשתיים. בתוך הפיורד מצוי ארכיפלג איים, שמתוכם הגדול הוא ארץ מילן, המוקפת בסבך מערכת הפיורדים. בשטח של 3,913 קמ"ר, ארץ מילן היא האי השלישי בגודלו בגרינלנד. הגדול מבין היישובים המעטים שלשפת הפיורד, הוא העיירה איטוקורטורמיט (Ittoqqortoormiit), שיושבת סמוך למפגשו של הפיורד עם ים גרינלנד ובה כ-500 תושבי-קבע. את האזור מיפה לראשונה מגלה הארצות האנגלי ויליאם סקורזבי ב-1822, שמאוחר יותר נתן לפיורד את שמו. מדיה וקבצים בנושא קנגרטיטיווק בוויקישיתוף קנגרטיטיווק, באתר אנציקלופדיה בריטניקה (באנגלית) מפה מפורטת של אזור הפיורד
מכון הדסון

מכון הדסון (באנגלית: Hudson Institute) הוא צוות חשיבה אמריקאי שמרני אשר נוסד בשנת 1961 על ידי הרמן קאהן וחברים נוספים מתאגיד ראנד, במטרה לקדם שינויים במדיניות הציבורית בארצות הברית, מתוך מחויבות לעקרון השוק החופשי ואמונה בכך שהקידמה הטכנולוגית יכולה לסייע לפיתוחה וביטחונה. המטרה המוצהרת של הארגון היא לעסוק בהעלאת רעיונות חדשניים ומאתגרי מוסכמות בנושאי ביטחון, יחסים בין-לאומיים, כלכלה, תרבות, מדע, טכנולוגיה ומשפט. בין היתר, עסקו חוקרי המכון בייעוץ למדינות הבלטיות בפיתוח הדמוקרטיה והשוק החופשי בארצן לאחר התפרקות ברית המועצות, וכן לקחו חלק בפיתוח ויישום תוכנית מהל"ב (מהבטחת הכנסה לתעסוקה בטוחה – תוכנית ויסקונסין) בארצות הברית. חוקרי המכון הביעו במשך השנים דעות המתנגדות לסביבתנות. המכון הוקם ב-1961 בעיר ניו יורק, אך בשנת 1962 עבר לעיירה קרוטון און הדסון (אנ') ליד ניו יורק (ומשם שמו). בשנת 1984 עבר המכון לאינדיאנפוליס ובשנת 2004 עבר לוושינגטון די. סי.. המכון זוכה לתקצוב נרחב מתאגידים שונים, כגון פרוקטר אנד גמבל, אלי לילי, סאנדוז ועוד. מדיה וקבצים בנושא מכון הדסון בוויקישיתוף אתר האינטרנט הרשמי של מכון הדסון (באנגלית) מכון הדסון, ברשת החברתית פייסבוק מכון הדסון, ברשת החברתית אקס (טוויטר) מכון הדסון, ברשת החברתית אינסטגרם מכון הדסון, סרטונים בערוץ היוטיוב מכון הדסון, באתר פליקר ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
דיפ פורסט

דיפ פורסט (באנגלית: Deep Forest; "יער עבוֹת") הוא הרכב מוזיקלי שחבריו הם הצרפתים מישל סנשה (נולד ב-1957) ואריק מוקה (נ' 1960). השניים יוצרים מוזיקת עולם, בדגש על חיבור צלילים אתניים-אלקטרוניים ומקצבי דאנס וצ'יל אאוט. הם היו מועמדים לפרס גראמי בשנת 1993 עבור התקליט הטוב ביותר של מוזיקת עולם, וב-1996 זכו בפרס על האלבום "Boheme". הם אף זכו ב"פרס מוזיקת העולם" כלהקה הצרפתית עם המכירות העולמיות הגבוהות ביותר ב-1995. אלבומיהם נמכרו בלמעלה מעשרה מיליון עותקים. סנשה ומוקה, שניהם מחבל נור-פה דה קאלה, יצרו יחד את הפרויקט המוזיקלי דיפ פורסט בעקבות החלטה לנסות לערבל צלילי דיבור של שבטים פיגמאים מקמרון וגבון, אותם שמעו בהקלטות, עם מוזיקה מודרנית מערבית. השיר "Sweet Lullaby" ("שיר ערש מתוק") מתוך התקליט הראשון שהוציאו ב-1992, הפך ללהיט ענק. האלבום, "Deep Forest", נטה לעיבודי דאנס דיגיטליים עמוקים של קולות היער האותנטיים. האלבום השני, "Boheme" ‏(1994), סימן את פנייתו של ההרכב אל עבר הצלילים של מזרח אירופה, והביא נעימות ומזמורים הונגריים, רומניים וצועניים נידחים ועצובים אך יחד עם זאת קצביים. בין שיתופי הפעולה של ההרכב בשנים 1994–1996 בלטו האמנים יוסו נ'דור וננה צ'רי, ג'ון אנדרסון, סזריה אבורה ופיטר גבריאל. כל אחד מאלבומיהם הבאים שאב גם הוא את השראתו ממחוז אחר על פני כדור הארץ. 1992 – "Deep Forest" 1994 – "World Mix" (הוצאה מחודשת של התקליט הראשון) 1995 – "Boheme" 1998 – "Comparsa" (צלילים ספרדיים) 1999 – "Made in Japan" (הופעה חיה) 2000 – "Pacifique" (צלילים מאיים מבודדים) 2002 – "Music Detected" (השפעה מהמזרח הרחוק) 2003 – "Essence of Deep Forest" (אוסף, יצא ביפן בלבד) 2004 – "Essence of the Forest" (אוסף) 2004 – "Kusa no Ran" (יצא ביפן בלבד) 2008 – "Deep Brasil" מדיה וקבצים בנושא דיפ פורסט בוויקישיתוף אתר האינטרנט הרשמי של דיפ פורסט דיפ פורסט, ברשת החברתית פייסבוק דיפ פורסט, ברשת החברתית אקס (טוויטר) דיפ פורסט, סרטונים בערוץ היוטיוב דיפ פורסט, באתר אפל מיוזיק (באנגלית) דיפ פורסט, באתר ספוטיפיי דיפ פורסט, באתר סאונדקלאוד (באנגלית) דיפ פורסט, באתר Last.fm (באנגלית) דיפ פורסט, באתר AllMusic (באנגלית) דיפ פורסט, באתר MusicBrainz (באנגלית) דיפ פורסט, באתר דיזר דיפ פורסט, באתר Yandex.Music (ברוסית) דיפ פורסט, באתר Discogs (באנגלית) דיפ פורסט, באתר Songkick (באנגלית) דיפ פורסט, באתר בילבורד (באנגלית) דיפ פורסט, באתר טיידל (באנגלית)
דולר (פירושונים)

האם התכוונתם ל... דולר – ההילך החוקי במספר מדינות. סימן הדולר דולר אמריקאי – ההילך החוקי של ארצות הברית. דולר אוסטרלי – ההילך החוקי של אוסטרליה וטריטוריותיה השונות וכן של קיריבטי, נאורו וטובלו. דולר קנדי – ההילך החוקי של קנדה. דולר זימבבואי – ההילך החוקי של זימבבואה. דולר ניו זילנדי – ההילך החוקי של ניו זילנד. דולר נמיבי – ההילך החוקי של נמיביה. דולר מזרח קריבי – ההילך החוקי של שמונה יחידות פוליטיות בים הקריבי. דולר ליברי – ההילך החוקי של ליבריה. דולר סינגפורי – ההילך החוקי של סינגפור. דולר איי שלמה – ההילך החוקי של איי שלמה. דולר הונג קונגי – ההילך החוקי של הונג קונג. דולר טאיוואני חדש – ההילך החוקי של טאיוואן. דולר ליברטי – מטבע פרטי הקיים בצורת מטבעות זהב וכסף, שטרות וקרדיט אלקטרוני. מיליון דולר בייבי – סרט קולנוע אמריקאי משנת 2004 בבימויו של קלינט איסטווד. דולר דיסני – תו קנייה שנמכר לציבור על ידי חברת וולט דיסני. מכירה פומבית של דולר – משחק בתורת המשחקים שהוצע בידי הכלכלן מרטין שוביק.
בית הקברות סגולה

בית הקברות סגולה הוא בית הקברות הראשון בפתח תקווה. שוכן באזור התעשייה סגולה בעיר, ונחשב לאחד מבתי הקברות הפעילים הוותיקים בישראל. בית הקברות משתרע על שטח של כ-270 דונמים וקבורים בו כ-80 אלף נפטרים, רובם המכריע תושבי העיר פתח תקווה ובני ברק, שאר החלקות נמכרו בתשלום. בית הקברות נוסד בשנת תרמ"ט (1888), עשר שנים לאחר ייסוד העיר. על מצבתו של הנפטר הראשון נחקק התאריך י"ט בתשרי תרמ"ט, וכמו כן נחקק בה המשפט "ברית כרותה לשפתיים". הסיפור מאחורי הכיתוב המיוחד: בערב יום הכיפורים תרמ"ט הקצו את חלקת הקרקע לבית הקברות בטקס מסורתי שכלל הקפת השטח תוך אמירת מזמורי תהילים. כשסיימו הפטיר מישהו: מעניין מי יהיה הנקבר הראשון. אחד הנוכחים השיב בהיתול: אני מוכן להיות הראשון. כעבור עשרה ימים נפטר האיש, ונקבר בבית הקברות. בעקבות זאת החליטו רבני העיר לחקוק על מצבתו את הביטוי "ברית כרותה לשפתיים". אחד האישים הראשונים שנקברו בבית הקברות הוא הרב מרדכי גימפל יפה. בבית הקברות נקברו מייסדי העיר וותיקיה, ובהם בני משפחת שטמפפר, בני משפחת ראב, אברהם שפירא, סנדר חדד וראשי העיר פנחס רשיש ויוסף ספיר. כמו כן נקברו בו רבנים בני המקום, ובהם הרב יחיאל מרדכי גורדון, רב העיר ראובן כץ, הדיין הרב ישעיהו משורר, הרב דוד סלומון ובנו רב העיר ברוך שמעון סלומון. בראשיתו השתרע בית הקברות על שטח בן שלושה דונמים וחצי, ועם השנים התרחב שטחו וכיום הוא משתרע על פני כמאתיים וחמישים דונם. בבית הקברות חלקות שונות, הוותיקה שבהן היא 'חלקת הראשונים', שבה קבורים מייסדי העיר, שומריה, ראשי העיר ורבנים וראשי ישיבות שפעלו וחיו בה. חלקה מיוחדת מוקדשת לנופלי ארגוני ההגנה, האצ"ל והלח"י, וכמו כן חלקה לחללי צה"ל ממלחמת העצמאות. במרכז בית הקברות חלקה צבאית חדשה. בבית הקברות נמצאת חלקת הקברים של הרוגי אסון הבונים. בבית הקברות קבורים גם ארבעה מחללי אסון המטיילים בעין גדי. מאז שנות ה-50 של המאה ה-20 ועד שנות ה-80, ניהל את בית הקברות בן-ציון גליס, איש ירושלים. בתקופתו התפתח בית הקברות ושטחו התרחב, וכמו כן נבנה בית הלוויות (כיום נקרא על שמו "אוהל בן ציון"). לאחר מותו הנציחה עיריית פתח תקווה את זכרו בקריאת הרחוב הראשי המוביל לבית הקברות על שמו. בית הקברות מתנהל על פי מנהג ירושלים, לאור הקמת פתח תקווה על ידי אנשי ירושלים. בהתאם לכך מתקיימות בו הלוויות בלילה כדי להימנע מאיסור הלנת המת, והחברא קדישא משתדלת למנוע נטיעת עצים בשטח בית הקברות. בבית הקברות סגולה טמונים כמה אדמו"רים שנפטרו ונקברו בחו"ל ועצמותיהם הועלו לישראל. המפורסם שבהם הוא רבי יוסף מאיר וייס, בעל "אמרי יוסף", האדמו"ר הראשון של חסידות ספינקא, שנפטר בשנת תרס"ט (1909). בשנת תשל"ב (1972) הועלו עצמותיו מרומניה ביוזמת נכדו, האדמו"ר יעקב יוסף ווייס מספינקא בני-ברק. על קברו של ה"אמרי יוסף" הוקם אוהל, ולימים נקבר בו גם האדמו"ר יעקב יוסף עצמו, וכן כמה מבני משפחתו. אדמו"ר נוסף שנפטר בחו"ל ועצמותיו הועלו לישראל ונטמנו בסגולה הוא רבי נתן דוד רבינוביץ מפארציווא. את הבאתו, בשנת תשל"ז (1977), יזם בנו הרב ברוך יהושע ירחמיאל רבינוביץ האדמו"ר ממונקאץ', שאף הוא עצמו נקבר בבית הקברות סגולה. מדיה וקבצים בנושא בית הקברות סגולה בוויקישיתוף אתר האינטרנט הרשמי של בית הקברות סגולה בית הקברות סגולה, באתר BillionGraves בית הקברות סגולה, טבע ונופים בישראל על בית העלמין סגולה, מרכז פסג"ה פתח תקווה בית העלמין סגולה קרוב למיצוי, באתר המקומון מעיין האמונה חלק ב'. אליעזר טרופה, מפעלי ההנצחה בפתח־תקוה, זמנים, 6 במאי 1954